section_heading: Lokaliteti pojavljivanja
paragraph_text: Obično se nalazi u fosfatnim nodulama u sideritnim željeznim rudama u asocijaciji s vivijanitom, kvarcom, piritom, ludlamitom, apatitom. Prirodna nalazišta marićita se nalaze oko Big Fish River područja u Yukonu, Kanada. Istraživanje akcesornih minerala provedeno je na meteoritu pomoću električne mikrosonde. Osim marićita pronađena su još tri fosfatna minerala; buchwaldit te dva još nepoznata minerala. Fosfat, za kojeg se pretpostavlja da je najvjerojatnije marićit, kompozicijski je blizu NaFe<sup>2+</sup>PO<sub>4</sub>, s nešto magnezija i mangana koji zamjenjuju željezo. Buchwaldit (NaCaPO<sub>4</sub>) i marićit imaju različite strukture, stoga imaju malu međusobnu topljivost.